|  |  |
| --- | --- |
|  |  |
|  | **REPUBLIKA HRVATSKA**  **BJELOVARSKO-BILOGORSKA ŽUPANIJA**  **GRAD ČAZMA**  **GRADSKO VIJEĆE** |

**KLASA: 940-04/23-01/2**

**URBROJ: 2103-2-04-02/01-23-1**

**Čazma, 8. prosinca 2023.**

Na temelju članka 25. stavka 8. i članka 49. stavka 4. Zakona o poljoprivrednom zemljištu („Narodne novine“ broj 20/18, 115/18, 98/19 i 57/22) i članka 34. Statuta Grada Čazme (“Službeni vjesnik” Grada Čazme, 13/21), Gradsko vijeće Grada Čazme na 17. sjednici održanoj dana od 8. prosinca 2023. godine, donosi

**PROGRAM**

**korištenja sredstava od raspolaganja poljoprivrednim zemljištem u vlasništvu Republike Hrvatske na području Grada Čazme za 2024. godinu**

**Članak 1.**

Program korištenja sredstava od raspolaganja poljoprivrednim zemljištem na području Grada Čazme za 2024. godinu predstavlja planski dokument kojim se raspoređuju prihodi od zakupa, dugogodišnjeg zakupa, privremenog korištenja te promjene namjene poljoprivrednog zemljišta sukladno namjeni definiranoj Zakonom o poljoprivrednom zemljištu.

**Članak 2.**

Ukupni planirani prihod od raspolaganja poljoprivrednim zemljištem u vlasništvu Republike Hrvatske na području Grada Čazme za 2024. godinu iz članka 1. iznosi 135.000,00 EUR.

**Članak 3.**

Sredstva iz članka 2. koristit će se za financiranje aktivnosti Programa poticanja razvoja poljoprivrede na području Grada Čazme (P1011) koji je sastavni dio proračuna Grada Čazme za 2024. godinu, a dio sredstava za osobne dohotke, programe katastarsko-geodetske izmjere zemljišta, sređivanje zemljišnih knjiga, programe uređenja ruralnog prostora izgradnjom i održavanje ruralne infrastrukture, aktivnosti izrade programa i projekata za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz tog Programa i druge poticajne mjere za unapređenje poljoprivrede.

**Članak 4.**

Upravni odjel zadužen za provedbu ovog Programa podnijeti će godišnje izvješće o ostvarenju ovog Programa korištenja sredstava Ministarstvu poljoprivrede i Gradskom vijeću do 31. ožujka 2024. godine.

**Članak 5.**

Ovaj Program će se objaviti u «Službenom vjesniku» Grada Čazme i stupa na snagu osmog dana od dana objave, a primjenjuje se od 01. siječnja 2024. godine.

**PREDSJEDNIK**

**GRADSKOG VIJEĆA**

**Branko Novković, mag.med.techn., v.r.**